Of Cloves and Bitter Almonds huwa rumanz li jinqasam f' ħames partijiet . Bejn il- partijiet insibu tmien interventi min- naħa ta' min qed jikteb , " The Scrivener " . Fl- ewwel parti insibu tip ta' introduzzjoni li tlaqqagħna ma' dar f' Birkirkara lejn il- bidu tas- seklu 20 . Hawn jissemmew in- nanniet tan- narratrici , Sylvia , li huma Rafel Scicluna u Anni Bugeja . Imbaghad hemm parti oħra ( fi ħdan l- istess l- ewwel parti ) , ambjentata fit- tieni nofs tas- seklu 20 , fejn in- narratrici tirrakkonta l- emigrazzjoni tagħha lejn l- Awstralja . It- tieni , it- tielet u r- raba' partijiet huma ambjentati f' Birkirkara tas- seklu 9 , meta Malta kienet taħt il- ħakma Aglabita . Il- ħames parti tittratta ġrajjiet li jseħħu f' Wied Imsaldin ( B' Kara ) fis- seklu 15 , meta l- Maltin kienu taħt il- ħakma ta' l- Aragonizi u ta' Monroj . Matul ir- rumanz hemm żewġ livelli li jimxu l- ħin kollu id f' id flimkien : il- partijiet misthajla ( mela maħluqa u frott il- fantasija ta' Drofenik ) jalternaw ma' partijiet li jitfgħu dawl fuq l- iStorja , l- amministrazjoni u aspetti oħra li kienu jeżistu fir- realta` . Lejn l- aħħar parti tar- rumanz ir- rakkont jitbiegħed minn dak ewlieni u jiffoka fuq Malta fi żmien il- fewdalizmu ( l- Aragonizi u seklu 15 ) , biex imbagħad ir- rakkont mistħajjel jintrabat b' aktar saħħa ma' dak storiku - reali . Ghalhekk dak li għaddew minnu l- Maltin fis- seklu 15 jingħata permezz tad- djalogar bejn Stella u Gianni . Matul ir- rumanz għandna xi waqtiet fejn min qed jikteb / jinnarra jmur lura għall- bidu tar- rakkont b' referenzi għall- muniti li Sylvia darba sabet fil- ġnien tad- dar f' B' Kara u l- iskrizzjoni Aglabita ( p . Imbaghad lejn l- aħħar tar- rumanz r- rakkont jerga' lura għall- bidu , jiġifieri għan- nanniet ta' Sylvia , Rafel Scicluna u Anni Bugeja . U dan kollu biex il- qarrej jifhem li issa t- tahblila tal- misteru wara r- rakkont bħal donnha ssolviet u nstabu t- truf kollha tal- kobba . Ghaliex il- partijiet intitolati " The Scrivener " ? Fil- bidu l- qarrej jiġi mgħarraf dwar dak kollu li se jiltaqa' miegħu fir- rumanz li se jaqra . Dawn huma partijiet fejn Sylvia , dik li qed tikteb , tinsab fl- Awstralja fiz- żmien preżenti , imma tikteb dwar żminijiet imgħoddija , fosthom anki B' Kara ta' 40 sena qabel meta kienet għadha tifla . Se jkun rumanz li jinnarra l- istejjer ta' nisa differenti , kollha mġarrbin u marbutin ma' dil- gżira f' nofs il- Mediterran . U dan kollu mwassal minn mara " eziljata " għal snin twal u li toqgħod fuq il- quċċata ta' muntanja f' art li saħħritha ( l- Awstralja ) , u li spiss tħossha mbiegħda wisq mir- realt ¿ Maltija kemm temporalment , kif ukoll spazjalment . Dan perÅ jippermettilha " tħares " lejn Malta u l- Maltin minn barra u b' hekk tifforma stampa analitika u oġġettiva ( sa ċertu punt ) li tinkludi wkoll ħwejjeġ li ma jogħġbuhiex . F' partijiet bħal dawn niġu wkoll wiċċ imb wiċċ ma' l- istess proċess tal- kitba fis- seħħ . Hawnhekk il- qarrej jiġi mfakkar li Of Cloves and Bitter Almonds hu rumanz li jittratta distanzi kemm spazjali ( Malta - Awstralja , b' kumbinazzjoni t- tnejn gżejjer ! ) , kif ukoll temporali ( preżent u passati differenti ) . Dawn huma partijiet li jistgħu jservu wkoll ta' pont bejn epoka u oħra , bejn ġenerazzjonijiet ta' nisa differenti . Importanti huwa r- rwol ta' l- ilħna mill- imgħoddi li jistigaw lil Sylvia biex tikteb u tfittex il- misteru li hemm moħbi wara d- dar ta' B' Kara . Infatti Sylvia temfasizza l- bżonn li tispiċċa dak li bdiet . " The Scriviner " huwa spazju fejn jiġu mqiegħda wkoll numru ta' mistoqsijiet : ta' min huma l- iskeletri li nstabu fil- ġnien tad- dar ta' B' Kara ? Ghalhekk dawn huma partijiet li jservu wkoll bħala element ta' kontinwit ¿ bejn parti u oħra jew kapitlu u ieħor tar- rumanz . Huwa fl- aħħar intervent ta' " The Scrivener " fejn naqraw li l- kitba hija , " Searching to find the absolute truth . . . " Imma mbagħad jingħad ukoll li l- verit ¿ għandha wċuh differenti , u hu hawn fejn jidħol l- element ta' l- ambigwita` u ta' l- interpretazzjoni . F' dan l- aħħar intervent il- qarrej ikun wasal għal tip ta' kjarifikazzjoni ( imma li tibqa' parzjali ) fejn jidħlu l- misteri wara d- dar ta' B' Kara – li kellha l- fama li fiha hemm il- ħares - , misteri marbutin ma' tliet nisa differenti : Dhabab ( Seklu 9 ) , Stella ( Seklu 15 ) u Tessie ( Seklu 20 ) . Huwa żgur li l- awtrici hawn xtaqet lill- qarrej li jerga' jgħaddi l- istejjer differenti li qara u jistaqsi anki huwa għadd ta' mistoqsijiet . Wara kollox rumanz tajjeb huwa dak li jħallik tistaqsi u tirrifletti anki wara li tkun spiccajt taqrah . Fit- tmiem jerga' jintuża mekkaniżmu stilistiku ieħor frekwenti f' dar- rumanz , l- ittra . Huwa hawnhekk fejn Sylvia bħal tirrikonċilja lilha nnifisha ma' l- imgħoddi . Riferimenti kontinwi għaz- żmien għaddej Inhoss li element ieħor marbut ma' l- istruttura tar- rumanz huma r- referenzi kontinwi għaz- żmien għaddej , anki permezz ta' l- istaġuni , l- aktar ir- rebbiegħa li spiss taħdem bħala l- ħolqa li torbot parti ma' oħra tar- rumanz . Anki l- istess titli ta' xi kapitli jirreferu għas- sena bħal " The Year 871 CE " , " Birgu 29 th August 870 " , " August 886 CE " ( mela 16 -il sena wara ) , " The Year 1421 CE " . Dan ta' l- aħħar huwa mekkaniżmu li tħobb tuża ħafna fir- rumanzi awtobijografici tagħha l- kittieba Cilena , Isabel Allende . Hemm imbagħad waqt fir- rumanz fejn żewġ paragrafi sintetiċi ħafna jinnarraw ġrajjiet ta' seba' snin sħaħ ! Il- livell deskrittiv u l- idjoma Maltija Inhoss li wieħed mill- pregji ta' rumanz bħal dan huwa l- livell deskrittiv li f' xi waqtiet jintrabat ukoll ma' l- użu ta' l- idjoma u ta' l- ilsien Malti ġewwa xogħol miktub bl- Ingliż immirat mela anki għal qarrejja li lil Malta ma jafuhiex u lanqas l- ilsien Malti . Spiss id- deskrizzjoni tissaħħaħ ferm permezz tar- riferimenti għas- sensi bħall- ħsejjes , l- irwejjaħ u l- kuluri ta' l- ambjent li jkun qed jiġi deskritt ( bħal belt ġdida jew l- isbuhija naturali tal- post matul l- istaġuni ) , imma anki b' referenzi għall- fawna lokali - Awstraljana bħal " kangaroos " , " currawongs " , " lyrebird " , " red bellied snake " , " wallaby " u " wombat " . Id- deskrizzjonijiet tal- pajsagg rurali Malti ximindaqqiet jikseb mill- poetiku u min- nostalġiku , filwaqt li l- aspett kromatiku jagħti laqta pittoreska lil- livell narrattiv . Id- deskrizzjonijiet jintrabtu wkoll ma' l- ikel ta' l- imgħoddi , dettalji arkitettoniċi , u aspetti marbutin mal- liġi , l- infrastruttura u s- sigurta` . Jinhass sewwa l- fatt li l- awtrici għamlet riċerki dettaljati dwar l- epoki storiċi li ttrattat fir- rumanz . Il- kliem bil- Malti ( " ġibjun " , " kerrejja " , " kurpett " , " musbieħ " , " kenur " , " Sabiha " , " ħabaq " ) jintuża mill- bidu nett . Insibu wkoll il- laqmijiet ( " Ix- Xummiema " , " Ta' sormom ċatt " , " Il- Misthi " , " in- Niexef " ) , l- idjomi jew il- qwiel ( " hallata ballata " , " Il- baħar zaqqu ratba u rasu iebsa " , " ajma ma " , " Kerha fin- nieqa sabiħa fit- tieqa " ) u anki xi ismijiet ta' ħut ( " Gharusa " , " Lhudi " , " Zabri " , " Kahli " , " Xilep " ) li jgħixu max- xtut Maltin . Dawn kollha jagħtu lir- rumanz laqta aktar awtentika . Of Cloves and Bitter Almonds hu rumanz li jinnarra storja ta' xogħol iebes , ta' passjoni u dedikazzjoni , fi gżira minuskola fejn jaħkmu s- superstizzjonijiet . Huwa wkoll rumanz li jibbaża ruħu fuq għadd ta' temi bħalma huma l- familja , l- emanċipazzjoni tal- mara u l- moviment femminista , l- qgħad u l- emigrazzjoni , ix- xjuħija u l- mewt , il- vjaġġ , it- twemmin u l- biza' mill- ispirti ħżiena . Hu wkoll xogħol li jittratta waqtiet differenti mill- hajja : imħabba , mibegħda , twelid u mewt , uġigħ il- qalb , ferħ , abbundanza , theddid , tama u biza' . Il- familja ( spiss dik estiża , bħall- familja li għexet fiha Sylvia jew dik ta' Lola u Wistin , flimkien ma' wliedhom , Indri u Tumas , jew il- familja tat- Tabib Musulman tas- seklu 9 , jew dik ta' Menzju , martu u z- żewġt ibniet Stella u Ruzann Bonanno ) niltaqghu magħha sa mill- bidunett . Imma hija familja li bil- wasla taz- żminijiet moderni titnaqqa' minħabba raġunijiet differenti bħalma huma l- emigrazzjoni , il- firda politika , l- emanċipazzjoni tal- mara , anki l- mewt . Fl- imgħoddi kienet titnaqqa' minħabba theddid mill- għadu , jew minħabba għajbien f' daqqa ta' ċerti persuni , jew minħabba mard u mewt . It- tema ta' l- emanċipazzjoni tal- mara narawha permezz ta' personaġġi bħaz- zija Esther ( reminixxenza tal- motto " make love not war " ) , u l- istess Sylvia li l- ewwel tfittex indipendenza minn missierha ( billi tiżżewweġ u temigra ) u wara minn żewġha ( billi tagħżel li tibqa' l- Awstralja ma tinżilx lura Malta ma' żewġha ) . It- tema ta' l- emigrazzjoni tmur id f' id ma' l- isfond storiku marbut mal- bidu tat- tieni nofs tas- seklu 20 , żmien ta' bidliet kbar u ta' tranzizzjoni . Il- partijiet li jirreferu għas- snin ħamsin , sittin u sebgħin , b' dak kollu li ġabu magħhom ( Indipendenza , Interdett , premjijiet u kastigi ta' natura politika , id- differenza bejn il- klassijiet soċjali , l- isfruttament ta' l- art imma anki ta' opportunitajiet ta' natura kummerċjali għal skopijiet ta' profitt personali ) , żgur li jinteressaw ħafna lil qarrejja barranin . Partijiet storiċi li jinteressaw żgur li min mhux midħla daqstant ta' Malta huma dawk li jittrattaw Malta taħt il- ħakma Aglabita ( żmien ta' paċi , armonija , tolleranza , żvilupp u prosperita` , għall- popolazzjoni magħmula minn Insara , Musulmani u Lhud ) ; u żmien is- seklu 15 , mela Malta taħt ir- Re Alfons , il- piż tat- taxxi fuq il- bdiewa Maltin , il- ġrajja ta' Malta mibjugħa lil Monroj , is- sagrifiċċji li l- popolazzjoni Maltija għamlet biex tixtri lura lil art twelidha , u t- theddida mit- Tork meqjusa bħala kalamit ¿ . It- tema tal- vjaġġ tista' tħares lejha minn perspettivi differenti . Hemm il- vjaġġ fiżiku - spazjali marbut ma' l- emigrazzjoni , vjaġġ twil , li kien jeħtieġ kuraġġ u sagrifiċċju min- naħa ta' min jiddeċiedi li jidħol għalih , vjaġġ li dak li jkun ma kienx jaf eżattament fejn se jieħdu . Hemm ukoll il- vjaġġ tal- mara u l- kisba tad- drittijiet tagħha matul iz- żminijiet . Anki dan kien vjaġġ li ra bosta sagrifiċċji , tbatijiet u abbużi . Imma fuq kollox hemm il- vjaġġ fil- memorja li tagħmel Sylvia stess hi u tikteb , vjaġġ ta' tiftix għall- għeruq , u vjaġġ ta' tiftixa ġewwa nnifisha biex tagħraf aktar hi min hi . Hemm imbagħad ċerti mudelli arketipici li jintrabtu mal- gżejjer Maltin bħalma huma s- siġra tal- lewż , il- baħar , ir- riħ tramuntana , imma anki l- ġibjun , li minkejja d- distanza spazjali u temporali li tifred lil Malta mill- Awstralja , xorta waħda jibqgħu stampati solidi f' moħħ l- awtrici u b' hekk jissemmew aktar minn darba fir- rumanz . Bhala ambjenti spazjali mbagħad għandna lil Malta fil- preżent u f' epoki imgħoddija differenti , lill- Awstrajla ( minn fejn Sylvia qed tikteb ) u anki l- Ingilterra ( fejn Esther tmur tgħix għal xi snin ) . Johrog għalhekk il- kuntrast bejn l- għeluq spazjali u mentali ta' Malta maskilista ( fejn in- nies tedha bit- tqasqis li jingħad dwar il- ġirien , bil- politika partiggjana u bis- superstizzjonijiet ) , u l- ftuħ ta' gżira - kontinent bħalma hija l- Awstralja , b' sistema edukattiva fejn l- istudent jiġi mgħallem kif jistaqsi u jkun kritiku , jesprimi ruħu , u fejn teżisti popolazzjoni multikulturali ( xi ħaġa simili għal Malta taħt l- Aglabiti ) bbażata fuq il- libert ¿ ta' l- espressjoni . Hu veru li fl- Awstralja , " Money was god , Manufacturing a new age religion and Factories places of worship " , imma hu veru wkoll li l- Awstralja għal ħafna serviet bħala ħarba minn ambjent dejjaq u mimli iħirsa . IL- PERSONAGGI Dan huwa rumanz miktub minn mara b' għadd kbir ta' personaġġi nisa . Pero` dan ma jfissirx li ma niltaqghux ma' personaġġi rġiel . Of Cloves and Bitter Almonds jissejjes fuq għadd ta' personaġġi nisa ta' ċerta saħħa u kariżma . Lil Sylvia nsiru nafuha sa minn meta kienet tifla u aktar tard adoloxxenti . Hija dik li fl- imgħoddi kienet " tħares " , tosserva dak kollu li jkun għaddej fid- dar ta' B' Kara . Sylvia hija wkoll il- " magħżula " , flimkien ma' nannitha Anni , li tara liz- żewġ nisa misterjużi ( iħirsa mill- imgħoddi ) taħt is- siġra tal- lewż fil- ġnien . Aktar tard , meta tikber , Sylvia ssir l- " iscrivener " li tfittex fl- imgħoddi tagħha , ta' familtha u tad- dar ta' B' Kara , biex tiskopri t- tarf tal- kobba mħabbla . Iz- zija Esther hija dik li tgħaddi minn fażijiet u bidliet differenti matul ħajjitha . Wara żjara qasira f' Lourdes hija tgħaddi minn żmien fejn tinza minn kull ghata materjalistika u tħaddan hajja spiritwali filwaqt li tingħalaq fiha nnifisha . Imma wara terga' lura għalli kienet qabel . Hija l- personaġġ femminili li jissimbolizza l- liberta` sesswali , imma anki dik li taf kif tahfen l- opportunita` ( carpe diem ! ) u flimkien ma' Sandy u Rocky Attard titla' t- taraġ li jwassalha għas- suċċess materjali permezz tal- manipulazzjoni u l- isfruttament taċ- ċirkustanzi . Fl- Awstralja Sylvia tiltaqa' mar- Russa Claudia li tqarribha lejn il- letteratura Russa permezz ta' Tolstoi u Turgenev , u tghallimha kif issir indipendenti . Hemm imbagħad Lola ( seklu 9 ) li , b' kuraġġ u b' rieda kbar , jirnexxilha taqsam il- Port il- Kbir bil- għawm flimkien ma' żewġha , minkejja li tqila . Marbuta ma' l- istess seklu naqraw ukoll dwar il- Musulmana Dhabab , mart it- Tabib . Hemm ukoll Smaira li tirrakkonta l- istorja tan- nisa differenti ta' dan it- Tabib Musulman , u dan fi żmien meta l- mara kienet aktar meqjusa bħala oġġett jew għamara , u magna biex twelled l- ulied . Zewg nisa oħra ta' ċerta saħħa jintrabtu mas- seklu 15 , Stella Bonanno u l- qabla Dolor . Stella hija dik li tmexxi l- attivitajiet kollha tad- dar u tieħu ħsieb lil oħtha sempliċi , Ruzann . Hija dik li timpjega lil Gianni Farrugia u aktar tard tagħżlu biex ikun il- maħbub tagħha , minkejja l- ilsien ħażin tal- ġirien . Spiss Drofenik jirnexxilha tikxef l- aktar bezghat u xewqat mistura u intimi tad- dinja femminili bis- saħħa ta' dan l- album ta' personaġġi nisa mill- aktar varjat . Jispikkaw ukoll xi personaġġi rġiel ( anki huma suġġetti għal sentimenti umani u għal waqtiet ta' dghjufija u wġigħ il- qalb ) , għalkemm fuq skala inferjuri . Hemm Wistin ( seklu 9 ) li jaddotta lil tarbija li tkun tilfet lill- ġenituri tagħha wara qtil makabru u misterjuż , u t- Tabib Musulman ( bniedem ta' għerf kbir , moħħ miftuħ u ġeneruż ) li jieħu taħt idejh l- edukazzjoni ta' Tumas ( l- iben l- ieħor ta' Wistin ) li juri interess fil- mediċina . Hemm ukoll Gianni Farrugia ( seklu 15 ) , Tal- Melh , li jitlaq mid- dar tal- ġenituri biex isib hajja aħjar , 'il bogħod mis- sakra ta' missieru u mit- tbatija ta' ommu . Ta' min jgħid pero` li din hija biss lista parzjali tal- personaġġi li jieħdu l- hajja f' Of Cloves and Bitter Almonds . Hemm il- personaġġi " tajbin " , bħalma hemm il- " ħżiena " . Flimkien dawk kollha jinteragixxu biex fl- aħħar mill- aħħar Lou Drofenik toħloq ħaġa sħiħa u organizzata ( dan it- tielet rumanz tagħha ) li taf tagħti gost lill- qarrej tagħha , imma fl- istess ħin tistiednu jirrifletti dwar il- hajja u l- bniedem ingenerali . Patrick Sammut ( Ġunju 2008 )